CELEX: 62014TB0020
Language: sk
Date: 2014-11-11 00:00:00
Title: Vec T-20/14: Uznesenie Všeobecného súdu z 11. novembra 2014 – Nguyen/Parlament a Rada („Žaloba o neplatnosť – Reforma Služobného poriadku úradníkov Európskej únie a podmienok zamestnávania ostatných zamestnancov Európskej únie – Menej výhodný režim v oblasti paušálnej náhrady cestovných výdavkov a predĺženia riadnej dovolenky o dodatočné dni ako dobu na cestu – Nedostatok osobnej dotknutosti – Mimozmluvná zodpovednosť – Príčinná súvislosť – Žaloba, ktorá je čiastočne zjavne neprípustná a čiastočne zjavne bez právneho základu“)

19.1.2015   
            
            
               SK
            
            
               Úradný vestník Európskej únie
            
            
               C 16/38
            
         
      Uznesenie Všeobecného súdu z 11. novembra 2014 – Nguyen/Parlament a Rada
      (Vec T-20/14) (1)
      
      („Žaloba o neplatnosť - Reforma Služobného poriadku úradníkov Európskej únie a podmienok zamestnávania ostatných zamestnancov Európskej únie - Menej výhodný režim v oblasti paušálnej náhrady cestovných výdavkov a predĺženia riadnej dovolenky o dodatočné dni ako dobu na cestu - Nedostatok osobnej dotknutosti - Mimozmluvná zodpovednosť - Príčinná súvislosť - Žaloba, ktorá je čiastočne zjavne neprípustná a čiastočne zjavne bez právneho základu“)
      (2015/C 016/60)
      Jazyk konania: francúzština
      
         Účastníci konania
      
      
         Žalobca: Huynh Duong Vi Nguyen (Woluwe-Saint-Lambert, Belgicko) (v zastúpení: M. Velardo, avocat)
      
         Žalovaní: Európsky parlament (v zastúpení: L. Visaggio a E. Taneva, splnomocnení zástupcovia) a Rada Európskej únie (v zastúpení: M. Bauer a A. Bisch, splnomocnení zástupcovia)
      
         Predmet veci
      
      Na jednej strane návrh na zrušenie článku 1 ods. 65 písm. b) a článku 1 ods. 67 písm. d) nariadenia Európskeho parlamentu a Rady (EÚ, Euratom) č. 1023/2013 z 22. októbra 2013, ktorým sa mení Služobný poriadok úradníkov Európskej únie a Podmienky zamestnávania ostatných zamestnancov Európskej únie (Ú. v. EÚ L 287, s. 15), podaný na základe článku 263 ZFEÚ v rozsahu, v akom tieto ustanovenia viažu nárok na cestovné výdavky a na dobu na túto cestu na príspevok za prácu v zahraničí alebo príspevok za pobyt v zahraničí, a na druhej strane návrh na náhradu škody, ktorého predmetom je náhrada materiálnej a morálnej ujmy, ktoré údajne vznikli žalobcovi, podaný na základe článku 340 ZFEÚ
      
         Výrok
      
      
                  1.
               
               
                  Žaloba sa zamieta.
               
            
                  2.
               
               
                  Huynh Duong Vi Nguyen znáša svoje vlastné trovy konania a je povinný nahradiť trovy konania, ktoré vynaložili Európsky parlament a Rada Európskej únie.
               
            
                  3.
               
               
                  Konanie o návrhu Európskej komisie na vstup vedľajšieho účastníka do konania sa zastavuje.
               
            
         (1)  Ú. v. EÚ C 112, 14.4.2014.